text: Nagasulog sang nagligad nga mga semana ang malaparan nga mga protesta sa tatlo ka pungsod para iduso ang nasyunalisasyon sang mga yabi nga industriya kag batuan ang polisiya sang pribatisasyon. Pinakadaku diri ang pag-alsa sang pumuluyo sa Kazakhstan para pamatukan ang pagtimbuok sang presyo sang langis kag iduso ang pag-uyat sang pungsod sa dumuluong nga mga kumpanya sa langis. Ang mga protesta sa Chile kag India nagatum-ok man sa pribatisasyon sang mga minahan kag mga bangko.
text: #000002
text: Naglupok sang Enero 2 kag nagapadayon ang mga protesta sang linibo ka pumuluyo sa Kazakhstan para pamatukan ang pagtimbuok sang presyo sang langis masunod sa pagkuha ni Pres. Kassym-Jomart Tokayev sang kontrol sa presyo sang liquefied petroleum gas. Panawagan sang mga raliyista ang nasyunalisasyon sang mga minahan sang langis kag natural gas nga dominado subong sang multinasyunal nga mga kumpanya, pangunahon sang US.
text: #000004
text: Lakip sa mga nagasuporta sa panawagan sang nasyunalisasyon si Gabriel Boric, nga nagdaog sang sini lang sa pungsodnon nga eleksyon sa pagkapresidente kag natalana nga mapungko sa Marso. Plano niya nga inasyunalisa ang pagmina sang lithium kag magtukod sang isa ka pungsodnon nga kumpanya nga direkta nga magdumala diri.
text: #000009
text: Naglab-ot sa 900,000 empleyado sang mga pangpubliko nga bangko sa India ang nagwelga sang Disyembre 16 kag 17, 2021 para batuan ang Banking Laws (Amendment) Bill ni Prime Minister Narendra Modi. Nagprotesta ang mga empleyado sa gwa sang mga sanga sang mga bangko sa Mumbai, para pakamalauton ang plano nga pribatisasyon sang mga bangko nga ginapanag-iyahan sang estado. Sa kabilugan, plano sang rehimeng Modi nga isapribado ang lima sa 12 pangpubliko nga bangko sa pungsod.
text: #000011